b'\n_START_ARTICLE_\nHammassilli\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nHammassilli voi kasvaa 15 cm pitk\xc3\xa4ksi, mutta j\xc3\xa4\xc3\xa4 typpillisesti noin 6 cm:n mittaiseksi. Ruumiinrakenteeltaan kala on pitkulainen, ja sen tuntomerkkej\xc3\xa4 ovat hyvin pitk\xc3\xa4 per\xc3\xa4ev\xc3\xa4 ja p\xc3\xa4\xc3\xa4n hammasmaiset suomut. Rinta- ja vatsaev\xc3\xa4t ovat pienet. V\xc3\xa4ritykselt\xc3\xa4\xc3\xa4n hammassilli on sel\xc3\xa4st\xc3\xa4 tummanharmaa, kyljist\xc3\xa4 vihert\xc3\xa4v\xc3\xa4n hopeanharmaa ja vatsasta valkoinen. Sel\xc3\xa4ss\xc3\xa4 kulkee tummempi juova. Hammassilli on yksi alkeellisimpia sillikaloja.\n_START_SECTION_\nLevinneisyys\n_START_PARAGRAPH_\nHammassilli\xc3\xa4 tavataan Mungojoessa Kamerunissa, Nigerjoen suistossa Nigeriassa ja Ou\xc3\xa9m\xc3\xa9-joessa Beninsiss\xc3\xa4. Laji el\xc3\xa4\xc3\xa4 jokien keskialueilla, miss\xc3\xa4 virtaus on voimakkain. Hammassilli\xc3\xa4 uhkaa elinymp\xc3\xa4rist\xc3\xb6n laadun heikkeneminen ja se luokitellaan vaarantuneeksi lajiksi.'